Diari Oficial de la Generalitat Valenciana


Sumari del DOGV 9184, del 29-09-2021 (2021/9754)

CORRECCIÓ d'errades de la Resolució de 23 de setembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la Covid-19. Expedient tipus CMARTE.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9184

Data del DOGV
:   29-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9754


Data del document
:   29-09-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * artesanat
    * malaltia infecciosa
    * producció artesanal
    * artesà

CORRECCIÓ d'errades de la Resolució de 23 de setembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la Covid-19. Expedient tipus CMARTE. [2021/9754]  
Advertit un error en els annexos publicats de la resolució de referència, publicada en el DOGV 9182, de 27.09.2021, es procedeix a publicar íntegrament.  
  
  
RESOLUCIÓ de 23 de setembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la Covid-19. Expedient tipus CMARTE.  
  
  
Vist el Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la Covid-19 (DOGV 9022, 17.02.2021), han tingut entrada en la Conselleria d'Economia Sostenible, Sectors Productius, Comerç i Treball determinades sol·licituds d'aquestes ajudes.  
Vist l'Acord de 6 d'agost de 2021, del Consell, pel qual autoritzen transferències de crèdit entre capítols i programes de la Conselleria d'Economia Sostenible, Sectors Productius, Comerç i Treball, per a la inclusió d'una nova línia de concessió directa, S1035, «Ajudes a l'artesania vinculada al món de la festa. Covid-19», en el capítol 4 del programa 761.10, Ordenació i promoció comercial i artesana, per un import global de 3.920.000,00 euros.  
Vistos els informes emesos pels òrgans instructors d'acord amb la base sisena del Decret llei 3/2021, de 12 de febrer, del Consell, i de conformitat amb aquests antecedents i de la competència atribuïda per la base reguladora setena de l'esmentat decret llei que estableix l'òrgan competent per a l'atorgament de les ajudes, resolc:  
  
Primer  
Concedir les ajudes que es recullen en l'annex I d'aquesta resolució, per un import total de 3.920.000 euros, per reforçar la seua viabilitat econòmica i garantir la continuïtat dels artesans, artesanes i pimes artesanes vinculades amb el món de la festa, a què fa referència la base reguladora primera del Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la Covid-19.  
Les ajudes que es concedeixen a través de la present resolució estan sotmeses al règim de minimis regulat pel Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DO L352, 24.12.2013), modificat pel Reglament (UE) núm. 2020/972, de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que respecta a la seua pròrroga, i el Reglament (UE) núm. 651, pel que respecta a la seua pròrroga i als ajustos pertinents (DO L215, 07.07.2020).  
  
Segon  
Les ajudes es finançaran amb càrrec a l'aplicació pressupostària 08.16.40.170.08.086.14, línia de subvenció de concessió directa S1035, «Ajudes a l'artesania vinculada al món de la festa. Covid-19» de l'exercici pressupostari 2021, amb una dotació total de 3.920.000,00 euros.  
  
Tercer  
L'incompliment de les obligacions i condicions imposades en la base novena del Decret llei 3/2021 donarà lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta en els termes establits en la base reguladora desena de l'esmentat Decret llei 3/2021.  
  
  
Quart  
Denegar les ajudes als sol·licitants que s'assenyalen en l'annex II d'aquesta resolució, pels motius que s'especifiquen.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant del mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de setembre de 2021.- El conseller d'Economia Sostenible, Sectors Productius, Comerç i Treball: Rafael Climent González.